Мъченичество на светата царица Шушаник
„Мъченичество на светата царица Шушаник“ () е грузински агиографски роман от Яков Цуртавели, съвременник и участник в описваните събития.

Това е най-старото запазено произведение на грузинската литература. Смята се, че е написано между 476 и 483 г., а най-старото запазено копие е от 10 век. Запазен е и съкратен вариант на арменски, приблизително от времето на написване на книгата.

Произведението описва мъченичеството на царица Шушаник. Нейният съпруг цар Варскен се отказва от християнството и възприема зороастризма. Шушаник отказва да го последва и умира като мъченица след години затвор и мъчения.

Източници 
 Bart D Ehrman, Andrew Jacobs, editors, „Christianity in Late Antiquity, 300 – 450 C.E: A Reader“, Oxford University Press US, ISBN 0-19-515461-4 pages 499 – 504
 Donald Rayfield, „The Literature of Georgia: A History“, Routledge (UK) ISBN 0-7007-1163-5 page 42

Агиография
Биографични романи
Грузинска литература
Религия в Грузия